Diari Oficial de la Generalitat Valenciana


Sumari del DOGV 7317, del 15-07-2014 (2014/6592)

ORDE 14/2014, de 10 de juliol, de la Conselleria d'Infraestructures, Territori i Medi Ambient, per la qual es modifiquen les tarifes dels títols de transport integrats en el sistema TAM a Alacant.
----------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2014/07/10/14/dof/vci/html**

### Dades del document

Número de DOGV
:   7317

Data del DOGV
:   15-07-2014

Secció del DOGV
:   I. DISPOSICIONS GENERALS

Número del document
:   2014/6592


Data del document
:   10-07-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * Alacant
    * preu del transport
    * transport públic
    * llista de preus
    * legislació
    * transport de viatgers

ORDE 14/2014, de 10 de juliol, de la Conselleria d'Infraestructures, Territori i Medi Ambient, per la qual es modifiquen les tarifes dels títols de transport integrats en el sistema TAM a Alacant. [2014/6592]  
PREÀMBUL  
  
La competència exclusiva en matèria de transport terrestre l'itinerari dels quals discórrega íntegrament per la Comunitat Valenciana correspon a la Generalitat.  
L'article 19 de la Llei 16/1987, de 30 de juliol, d'Ordenació dels Transports Terrestres, establix que les tarifes del transport públic i de les seues activitats auxiliars i complementàries hauran de cobrir la totalitat dels costos reals de l'esmentada activitat en condicions normals de productivitat i organització, a més de permetre una adequada amortització, un raonable benefici empresarial i una correcta prestació del servici o realització de l'activitat, sense deixar de retribuir, si és el cas, les prestacions complementàries. Per la seua banda, el reglament de la llei indica en l'article 29 que per a determinar les tarifes ha de tindre's en compte l'estructura de costos del servici, i hauran de modificar-se estes sempre que patisca variació substancial el conjunt dels elements que integren la referida estructura de costos.  
La Llei 6/2011, d'1 d'abril, de la Generalitat, de Mobilitat de la Comunitat Valenciana, establix en l'article 39 que els títols propis dels operadors de transport estaran sotmesos a les tarifes màximes establides per l'Administració, així com que estes seran revisades amb una periodicitat, almenys, anual.  
L'article 16 del Decret Llei 7/2012, de 19 d'octubre, del Consell, de mesures de reestructuració i racionalització del sector públic empresarial i fundacional de la Generalitat, suprimix l'Agència Valenciana de Mobilitat, entitat de dret públic creada per la Llei 9/2000, de 23 de novembre, de la Generalitat, de constitució de l'Agència Valenciana de Mobilitat Metropolitana, i establix que les funcions de naturalesa administrativa d'esta seran assumides per la conselleria a què estiga adscrita. L'article 4.1.d de la Llei 9/2000, de 23 de novembre, atribuïa a la Comissió Executiva de l'Agència Valenciana de Mobilitat proposar el marc tarifari dels títols de coordinació, en virtut del que disposa l'article 13.3 dels Estatuts de l'esmentada entitat, aprovats per Acord del Consell de 5 d'octubre de 2011, funcions que ara són assumides per la Conselleria d'Infraestructures, Territori i Medi Ambient.  
  
En l'àrea metropolitana d'Alacant, la Generalitat i l'Ajuntament d'Alacant han acordat la integració operativa de les xarxes de transport col·lectiu en l'àmbit metropolità (sistema TAM), coordinació tarifària i funcional que opera des de 1999. En virtut de l'esmentada coordinació, s'establix un marc tarifari per a tot l'àmbit TAM. Estes tarifes afecten els servicis integrats en el transport urbà d'Alacant, així com els servicis del TAM que connecten la ciutat d'Alacant amb Mutxamel, Sant Vicent del Raspeig, el Campello i Sant Joan d'Alacant, i els servicis ferroviaris prestats per Ferrocarrils de la Generalitat en l'esmentat àmbit.  
  
La Comissió de Preus de la Generalitat en sessió de 10 de juliol de 2014 va informar favorablement les tarifes que s'aproven.  
En virtut dels antecedents esmentats, previs els informes oportuns, i d'acord amb l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 5 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient,  
  
  
ORDENE  
  
Article únic. Tarifes del sistema TAM  
La tarifa d'aplicació dins del sistema TAM (Transport Alacant Metropolità) serà la següent:  
- Targeta Móbilis Multiviatge (10 viatges): 8,70 euros.  
  
DISPOSICIÓ DEROGATÒRIA  
  
Única. Derogació de l'orde vigent  
Queda derogada la tarifa de la Targeta Móbilis Multiviatge (10 viatges) establida en l'article 4 de l'Orde 25/2013, de 20 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels títols de transport integrats d'ús en l'Àrea de Transport Metropolità de València, així com les dels servicis públics de transport prestats per Ferrocarrils de la Generalitat Valenciana i les del sistema TAM a Alacant.  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor el 15 de juliol de 2014, i es faculta el director general que posseïsca les competències en matèria de transport terrestre per a la seua interpretació i aplicació.  
  
València, 10 de juliol de 2014.- La consellera d'Infraestructures, Territori i Medi Ambient: Isabel Bonig Trigueros.


Còpia Permalink ELI